Jah, aga vist mitte hea lahtimõtestaja. Ma tegutsen sageli südamega, mitte mõistusega, ka muusikat kuulan nii. Tegelikult olen vist küll rohkem "tundja" kui "vaatleja". Ja mu elus on olnud episoode, mille üle ei ole tahtnudki lõpuni mõelda. Ma ei kadesta enamikku enesekindlaist inimestest, sest kategoorilisus johtub nimelt lihtsustatud "lõpuni mõtlemisest". Minu puhul on see poolel teel peatumine olnud ka omamoodi kaitserefleksist tulenev.